19.09.2019
Шьамтәылатәи Арабтә Республика Ахада Башар Асад Аҧсны Аҳәынҭқарра Ахада Рауль Ҳаџьымба Ахада имаҵурахьы иеиҭалхра инамаданы адныҳәаларатә аацҳамҭа изааишьҭит.
Башар Асад иаацҳамҭаҟны, ҷыдала, иҳәоуп:
«Ҳаҭыр зқәу Рауль Џьумка-иҧа,
Гәахәара дууп сара сзы Аҧсны жәлар ишьақәдырҕәҕәаз агәрагареи еиҭа Ахадас шәалхреи шәыдныҳәалара. Ишәзеиҕьасшьоит аҧхьаҟагьы ақәҿиарақәеи аихьӡара ҿыцқәеи Аҧсны жәлар реизҳазыҕьара иазку шәусураҟны.
Ҳара ҳазыҧшуп ҳтәылақәа рыбжьара ҳаиашьаратә жәларқәа рыҿиара хықәкыс измоу аизыҟазаашьақәа рырҕәҕәара. Арҭ аизыҟазаашьақәа уасхырс ирзышьҭалеит иаҳхысыз ашықәс азы Шәара Шьамтәыла шәыҟазаара.
Ҳаҭыр зқәу Ахада, ишәзеиҕьасшьоит агәабзиара, агәамч, анасыҧ, агәра жәгарц сҭахуп ҳаҭыр ду шшәықәысҵо».